3. ลักษณะการประกอบธุรกิจ

3.1 ความเป็นมาของบริษัท

พ.ศ. 2532 บริษัท ฮั้วฟง รับเบอร์ (ไทยแลนด์) จำกัด (ต่อไปเรียกโดยย่อว่า “บริษัท”)
จดทะเบียนจัดตั้งขึ้นเมื่อวันที่ 2 มิถุนายน พ.ศ. 2530 โดยมีทุนจดทะเบียน 300,000,000 บาท
ชำระเต็มจำนวนถือหุ้นใหญ่ โดยบริษัทแม่คือ ฮั้วฟง รับเบอร์ อินดัสทรี จำกัด (ต่อไปเรียกโดยย่อว่า
“HFR”) ที่ไต้หวัน โดยถือหุ้นอยู่ร้อยละ 99.99 ในระยะแรกบริษัท
ทำการผลิตยางนอกและยางในสำหรับรถจักรยานภายใต้เครื่องหมายการค้า “DURO” และ
สำหรับรถจักรยานยนต์ภายใต้เครื่องหมายการค้า “DUNLOP”

พ.ศ. 2539 บริษัทฯ ได้รับมาตรฐาน ISO 9002: 1994

พ.ศ. 2541 บริษัท ขยายการผลิตยางในและยางนอกสำหรับใช้กับรถจักรยานยนต์

พ.ศ.2542
บริษัทเริ่มจำหน่ายยางนอกและยางในสำหรับรถจักรยานยนต์ให้กับบริษัทรถจักรยานยนต์ฮอนด้าในรูปแบบของ
OEM

พ.ศ.2545 บริษัท ได้รับมาตรฐาน ISO 9001: 2000

พ.ศ.2545 บริษัท แปรสภาพเป็นบริษัทมหาชน เมื่อวันที่29 กรกฎาคม พ.ศ.2545

พ.ศ. 2546 บริษัทจดทะเบียนเพิ่มทุนเป็น 387,100,000 บาท
และได้รับอนุมัติจากตลาดหลักทรัพย์แห่งประเทศไทยให้เป็นบริษัทจดทะเบียนชำระเต็มจำนวนแล้ว

พ.ศ. 2547 ก่อสร้างโรงงานแห่งที่ 2 ซึ่งตั้งอยู่ในนิคมอุตสาหกรรมบางปู จังหวัดสมุทรปราการ

พ.ศ. 2547 ได้รับการรับรอง มาตรฐานอุตสาหกรรม ยางนอกรถจักรยานยนต์ จำนวน 4 Sizes
และ ยางใน รถจักรยานยนต์ จำนวน 3 Sizes

พ.ศ. 2548 โรงงานแห่งที่ 2 เปิดดำเนินการในไตรมาสที่ 2 ผลิตยางรถวิ่งบนชายหาด-ไต่เขา

พ.ศ. 2549 บริษัทจดทะเบียนเพิ่มทุนเป็น 774,200,000 บาท ทุนที่ชำระแล้ว 658,434,300
บาท

พ.ศ. 2549 บริษัทได้รับมาตรฐาน “SNI” (Standard National of Indonesia)

พ.ศ. 2550 จดทะเบียนเครื่องหมายการค้า “Q-UICK”

พ.ศ. 2551 ได้รับการรับรอง มาตรฐานอุตสาหกรรม ยางในรถจักรยานยนต์ จำนวน 12 Sizes

พ.ศ. 2551 บริษัทลดทุนจดทะเบียนจาก 774,200,000 บาท เป็นทุนจดทะเบียน 658,434,300
บาท

ทุนที่ชำระแล้ว 658,434,300 บาท

พ.ศ. 2552 จดทะเบียนแปลงมูลค่าหุ้นจาก 10 บาท เป็น 1 บาท รวมเป็นทุนจดทะเบียนจำนวน
658,434,300 หุ้น ทุนที่ชำระแล้ว 658,434,300 บาท

พ.ศ.2553 บริษัท ได้รับมาตรฐาน ISO 9001: 2008

พ.ศ. 2553 จัดตั้งบริษัท เอช เอฟ ที โฮลดิ้ง จำกัด ทุนจดทะเบียน 50,000,000 บาท
ชำระเต็มมูลค่าแล้ว 50,000,000 บาท

พ.ศ. 2553 บริษัทมีโครงการเสนอขายหุ้นให้แก่ประชาชนในประเทศสาธารณรัฐจีนไต้หวันเป็น

Taiwan Depositary Receipts (TDR) จำนวนหุ้น 210,000,000 หุ้น
ซึ่งเป็นหุ้นที่ถือโดยบริษัทฮั้วฟงรับเบอร์อินดัสทรี จำกัด (HFR)

พ.ศ. 2553 บริษัทฯ จัดทำโครงการซื้อหุ้นคืน จำนวน 40,929,800 หุ้น

บริษัทฯ
ได้มีการก่อตั้งและมีความเชี่ยวชาญในการดำเนินการผลิตยางนอกและยางในมาเป็นเวลานานกว่า
24 ปีโดยได้รับการสนับสนุนจาก HFR ซึ่งเป็นบริษัทแม่ที่ประเทศไต้หวัน ทั้งนี้ HFR
ก็มีประวัติการก่อตั้งมายาวนาน กว่า 65 ปี
มีความชำนาญในด้านการผลิตยางนอกยางในที่ได้รับมาตรฐานสากลหลายอย่าง เช่น
เครื่องหมายมาตรฐาน ”DOT” (Department of Transpotation) ในปี พ.ศ.
2517,เครื่องหมายมาตรฐาน ”CNS” (Chinese National Standard)ในปี พ.ศ. 2530
เครื่องหมายมาตรฐาน “JIS” (Japan Industry Standard) ในปี พ.ศ. 2532,
เครื่องหมายมาตรฐาน QS-9000 ในปี พ.ศ. 2541, เครื่องหมายมาตรฐานกลุ่มประเทศยุโรป
(E-MARK) ในปี พ.ศ. 2535, เครื่องหมายมาตรฐาน ISO 14001 ในปี พ.ศ. 2537
และเครื่องหมาย CCC MARK

( China Compulsory Certification) ในปี พ.ศ. 2549

3.2 โครงสร้างบริษัทในเครือ

ปัจจุบันบริษัท มีผู้ถือหุ้นใหญ่คือบริษัท HFR ซึ่งเป็นบริษัทแม่ตั้งอยู่ที่ประเทศไต้หวัน โดยมีโครงสร้าง
ดังนี้

[][]

บริษัทฮั้วฟงรับเบอร์อินดัสทรี จำกัด - HFR เป็นบริษัทแม่ของกลุ่มบริษัทฮั้วฟงฯ ซึ่งประกอบด้วย
บริษัท HFT, HFA, HFC,HFS, และบริษัทในเครือ บริษัท HFR ตั้งอยู่ที่ประเทศไต้หวัน
ในขณะที่บริษัทในเครือกระจายตามประเทศต่าง ๆ ที่มีศักยภาพในการเติบโตทางธุรกิจ
บริษัทแม่เป็นทั้งผู้ให้นโยบายทั้งด้านการผลิตและการตลาดให้กับบริษัททั้งกลุ่ม ซึ่งนโยบายต่าง ๆ
มาจากข้อตกลงที่ได้รับจากมติที่ประชุมผู้บริหาร ซึ่งบริษัทลูกจะต้องดำเนินตามนโยบายดังกล่าว
นอกจากนี้ความรับผิดชอบของบริษัทแม่
ไม่เพียงแต่ดูแลผลการดำเนินงานของบริษัทในเครืออย่างใกล้ชิด
แต่ยังเป็นผู้ผลิตยางนอกสำหรับขายในประเทศไต้หวัน และตลาดทั่วโลกไม่ว่าจะเป็น ยุโรป
ตะวันออกกลาง และอเมริกาเหนือโดยเน้นการผลิตยางที่มีคุณภาพตั้งแต่ระดับกลางถึงสูง
และยางสำหรับรถจักรยานยนต์
และยางรถอุตสาหกรรมที่มีความเร็วสูงซึ่งวิธีการขายสินค้าที่ผลิตจากบริษัท HFR
จะเน้นขายที่ประเทศไต้หวัน เป็นหลักโดยเฉพาะยางรถจักรยาน ส่วนยางรถจักรยานยนต์
มีตลาดยุโรปมารองรับ และตลาดทั่วโลกสำหรับยางรถอุตสาหกรรมอื่น ๆ
สิ่งที่สำคัญอีกประการหนึ่งคือ
บริษัทแม่เป็นผู้ให้การสนับสนุนทางด้านการวิจัยและเทคโนโลยีให้กับบริษัทในกลุ่ม
ซึ่งเทคโนโลยียังได้รับความร่วมมือจากพันธมิตรทางธุรกิจ ได้แก่ บริษัท Sumitomo Rubber
ของญี่ปุ่นอีกด้วย

บริษัทฮั้วฟงรับเบอร์ (ไทยแลนด์) จำกัด (มหาชน) - HFT เป็นบริษัทผู้ผลิตและจำหน่าย
โดยบริษัทฯ จะเป็นผู้บริหารและกำหนดนโยบายการตลาดในประเทศไทย เอเชียตะวันออกเฉียงใต้
แอฟริกา และตะวันออกกลาง สำหรับตลาดต่างประเทศแถบยุโรป และทวีปอเมริกา บริษัทฯ
จะได้รับการสนับสนุนจากทางบริษัทแม่ บริษัทฯ ผลิตทั้งยางนอก และยางในสำหรับรถจักรยาน
รถจักรยานยนต์ รถขนส่งขนาดเล็ก
และยางรถที่ใช้วิ่งบนชายหาด-ไต่เขาแต่สินค้าที่ผลิตจะเน้นคุณภาพระดับกลางถึงระดับสูง
และยางสำหรับพาหนะที่มีความเร็วต่ำ ซึ่งแตกต่างจากตลาดของบริษัทแม่ ดังนั้นบริษัท HFT
จึงมีตลาดที่แตกต่างจากบริษัทแม่และบริษัทในกลุ่ม

บริษัทฮั้วฟงรับเบอร์ (ยูเอสเอ) จำกัด – HFA เป็นบริษัทที่ไม่มีศูนย์การผลิตเป็นของตัวเอง
เป็นเพียงศูนย์การจำหน่ายในตลาดอเมริกาเหนือ และเป็นศูนย์บริการหลังการขาย
ลักษณะการดำเนินงานของบริษัทคือจะรับสินค้าจากบริษัทในเครือ เพื่อนำมาจำหน่ายในสหรัฐอเมริกา

บริษัทฮั้วฟง รับเบอร์ (ประเทศจีน) จำกัด – HFC เป็นบริษัทผู้ผลิต
และจำหน่ายสินค้าโดยเน้นตลาดภายในประเทศจีนเป็นหลักเนื่องจากจีนเป็นประเทศที่มีตลาดใหญ่
ลักษณะสินค้าที่จำหน่ายจะมุ่งเน้นไปที่ตลาดระดับกลางถึงล่าง และยางสำหรับพาหนะที่มีความเร็วต่ำ
เช่นเดียวกับบริษัท HFT แต่บริษัท HFC มีตลาดที่แตกต่างอย่างชัดเจน
นอกจากการจำหน่ายภายในประเทศจีนแล้ว ยังส่งออกสินค้าจำหน่ายในสหรัฐอเมริกา โดยผ่านบริษัท
HFA ซึ่งดูแลตลาดแถบอเมริกา
และจำหน่ายไปยังประเทศแอฟริกาและกลุ่มประเทศในตะวันออกกลาง

บริษัทฮั้วฟง รับเบอร์ (ฮ่องกง) จำกัด – HFK เป็นบริษัทที่ก่อตั้งขึ้นเพื่อการค้า
บริษัทจัดตั้งขึ้นเนื่องด้วยข้อจำกัดทางกฎหมายของประเทศไต้หวัน
ซึ่งห้ามบริษัทในไต้หวันลงทุนโดยตรงในสาธารณรัฐประชาชนจีนซึ่งมีผลบังคับใช้ตั้งแต่ปี 2537
จึ่งเป็นสาเหตุทำให้ต้องจัดตั้งบริษัท HFK ซึ่งเป็นตัวกลางในการลงทุนในประเทศจีนอีกทอดหนึ่ง
บริษัทไม่มีฐานการผลิตแต่อย่างใด

บริษัทฮั้วฟง รับเบอร์ (สิงคโปร์) จำกัด – HFS เป็นบริษัท Holding ที่เข้าไปถือหุ้นในบริษัท HFC
ในนามของบริษัทแม่ (HFR) โดยไม่มีฐานการผลิตหรือดำเนินธุรกิจแต่อย่างใด
บริษัทจัดตั้งขึ้นเนื่องด้วยหลังจากฮ่องกงรวมกับประเทศจีนในปี 2540 ทำให้บริษัทแม่ HFR
ต้องจัดตั้งบริษัทใหม่เป็นบริษัทเพื่อการค้ากับบริษัท HFC

บริษัท เอช เอฟ อาร์ โฮลดิ้ง จำกัด เป็น บริษัท Holding ที่เข้าไปถือหุ้นในบริษัท HF-Suzhou
ในนามของบริษัทแม่ HFR โดยไม่มีฐานการผลิต
แต่เพื่อดำเนินธุรกิจของการบริการในเรื่องการลงทุน การค้า การผลิต การวางแผน และเทคนิค
บริษัทจัดตั้งเมื่อปี 2541

บริษัท ฮั้วฟง รับเบอร์ (ซูโจว) จำกัด เป็นบริษัทผู้ผลิตและจำหน่าย ยางเรเดียล ในตลาดโลก

บริษัทฮั้วจง โฮลดิ้ง กรุ๊ป จำกัด เป็นบริษัทที่ก่อตั้งขึ้นเพื่อการค้า
บริษัทจัดตั้งขึ้นเนื่องด้วยข้อจำกัดทางกฎหมายของประเทศไต้หวัน
ซึ่งห้ามบริษัทในไต้หวันลงทุนโดยตรงในสาธารณรัฐประชาชนจีนซึ่งมีผลบังคับใช้ตั้งแต่ปี 2537
จึ่งเป็นสาเหตุทำให้ต้องจัดตั้งบริษัทฮั้วจง โฮลดิ้ง กรุ๊ป จำกัด
ซึ่งเป็นตัวกลางในการลงทุนในประเทศจีนอีกทอดหนึ่ง บริษัทไม่มีฐานการผลิตแต่อย่างใด

บริษัท ชิโน ฮั้วฟงเอ็นเตอร์ไพรส์ จำกัด ดำเนินธุรกิจประเภทเครื่องแต่งกาย อุปกรณ์ไฟฟ้า
ยางรถยนต์ อุปกรณ์อิเลคทรอนิกส์ การค้าปลีก-ค้าส่ง การซื้อขาย การเช่าอสังหาริมทรัพย์
ธุรกิจระหว่างประเทศ

บริษัท ชิโน ฮั้วฟง ไบโอเทคโนโลยี จำกัด ดำเนินธุรกิจประเภทเหล้า บุหรี่ สินค้าประเภทอาหาร
ปุ๋ย เครื่องสำอางค์ วัสดุก่อสร้าง อุปกรณ์ไฟฟ้า อุปกรณ์อิเลคทรอนิกส์ การค้าปลีก-ค้าส่งสินค้า
การค้าส่งเครื่องดื่ม

ยาและการขายปลีกยาแบบไม่มีหน้าร้าน ธุรกิจระหว่างประเทศ ที่ปรึกษาด้านการจัดการการลงทุน
การออกแบบตกแต่งภายใน การบริการด้านเทคโนโลยีชีวภาพ การวิจัยตลาด
การวิจัยตลาดและการสำรวจความคิดเห็น การซ่อมแซมอุปกรณ์ไฟฟ้าและอิเลคทรอนิกส์

บริษัท เอช เอฟ ที โฮลดิ้ง จำกัด เป็นบริษัทลูกของบริษัทฮั้วฟงรับเบอร์ (ไทยแลนด์) จำกัด
(มหาชน) จัดตั้งขึ้นเพื่อซื้อขายสินค้าและวัตถุดิบ ประกอบกิจการ ประกอบธุรกิจ
เพื่อการลงทุนในพันธบัตร หรือ ตราสารที่มีมูลค่า การลงทุนในอสังหาริมทรัพย์ การซื้อ ขาย
และเพื่อให้เช่า การขายปลีก ขายส่งสินค้ายางนอก ยางใน
และอุปกรณ์สำหรับยานพาหนะและการค้าหรือการลงทุนระหว่างประเทศ
และสนับสนุนการทำธุรกิจของบริษัท

3.  โครงสร้างรายได้

มูลค่าการจำหน่ายผลิตภัณฑ์ของบริษัทฯ แยกตามสายผลิตภัณฑ์ปี 2551-2553 (ล้านบาท)

  -------------------------- ---------- -------- ---------- ------- -------- ---------- --------
  ผลิตภัณฑ์                     ปี 2553              ปี 2552                      ปี 2551     

                             (ลบ.)      %        (ลบ.)              %        (ลบ.)      %

  จำหน่ายภายในประเทศ                                                                     

  1. ยางนอก ยางในรถจักรยาน    122.22     6.05     118.59             6.71     146.27     6.52

  2. ยางนอก ยางในรถจักรยานยนต์ 647.00     32.04    544.20     30.77            618.10     27.58

  3. ยางนอก                  71.18      3.53     5.21               0.30     6.41       0.29
  ยางในรถขนส่งขนาดเล็ก                                                                    

  4.อื่นๆ                      3.69       0.18     2.73               0.15     5.60       0.25
  (วัตถุดิบและสินค้ากึ่งสำเร็จรูป)                                                               

  รวมมูลค่าการขายภายในประเทศ   844.09     41.80    670.73             37.92    776.38     34.64

  จำหน่ายต่างประเทศ                                                                       

  1. ยางนอก ยางในรถจักรยาน    432.32     21.41    345.89             19.56    486.63     21.71

  2. ยางนอก ยางในรถจักรยานยนต์ 451.36     22.35    501.93             28.38    499.59     22.29

  3. ยางนอก                  289.05     14.32    246.46             13.94    468.45     20.90
  ยางในรถขนส่งขนาดเล็ก                                                                    

  4. อื่น ๆ (วัตถุดิบ             2.51       0.12     3.60               0.20     10.43      0.46
  และสินค้ากึ่งสำเร็จรูป)                                                                     

  รวมมูลค่าการส่งออก            1,175.24   58.20    1,097.88           62.08    1,465.10   65.36

  รวมรายได้จากการขายทั้งสิ้น      2,019.33   100.00   1,768.61           100.00   2,241.48   100.00
  -------------------------- ---------- -------- ---------- ------- -------- ---------- --------

จากมูลค่าการจำหน่ายผลิตภัณฑ์ของบริษัทฯ ข้างต้น โดยเฉพาะอย่างยิ่ง ปี 2553
จะเห็นว่าโครงสร้างรายได้หลักของบริษัทฯ มาจากการขายส่งออกร้อยละ 58.20
และขายในประเทศร้อยละ 41.80 อย่างไรก็ดีหากเทียบกับรายได้ในปี 2552
ถือว่ายอดขายโดยรวมเพิ่มขึ้นร้อยละ 14.18
อันเนื่องมาจากภาวะเศรษฐกิจของโลกที่เริ่มกลับมาฟื้นตัว สำหรับรายได้จากการขายภายในประเทศ
ตั้งแต่ปี 2553 รายได้หลักส่วนใหญ่ยังคงมาจากยางนอก-ยางในรถจักรยานยนต์
เช่นเดียวกันกับตลาดต่างประเทศที่มีความพยายามรักษาสัดส่วนของการขายยางรถจักรยานยนต์ให้ประคองตัวได้
ประกอบกับมีการขยายฐานตลาดยางรถขนส่งขนาดเล็ก ทั้งนี้บริษัทฯ
ยังคงมีนโยบายที่จะเพิ่มสัดส่วนตลาดภายในประเทศให้มากขึ้นและขยายตลาดต่างประเทศไปยังภูมิภาคอาเซียนสำหรับผลิตภัณฑ์ทุกประเภทที่มีอยู่เพื่อเพิ่มส่วนแบ่งตลาดและสอดคล้องกับกำลังการผลิตได้เต็มศักยภาพ

3.4 เป้าหมายการดำเนินธุรกิจ

  1.
  เพื่อขยายส่วนแบ่งการตลาดในประเทศและตลาดต่างประเทศให้มากกว่าเดิมโดยเฉพาะในกลุ่ม
  ประเทศอาเซียนที่ได้รับสิทธิประโยชน์ทางภาษีนำเข้า อาทิ เงื่อนไข FTA, กลุ่มการค้า
  BIMSTEC เป็นต้น ทำให้มีแนวโน้มในการเพิ่มส่วนแบ่งตลาดมากยิ่งขึ้น

  2. พัฒนาคุณภาพสินค้าให้สามารถแข่งขันในตลาดได้ในระยะยาวและสามารถนำเป็นจุดขายในการ
  แข่งขันกับ คู่แข่งทางด้านราคาในตลาดได้

  3. เพิ่มประสิทธิภาพในขั้นตอนการผลิตอย่างต่อเนื่อง เพื่อสามารถนำส่งสินค้าได้ตรงเวลา
  รวดเร็วตามความต้องการของลูกค้า

  4. รักษาความเป็นผู้นำในตลาดหลักๆ
  โดยได้รับความสนับสนุนจากบริษัทแม่ภายใต้เครื่องหมายการค้า DURO
  และบริษัทเป็นผู้ผลิตภายใต้เครื่องหมายการค้า Q-UICK และเครื่องหมายการค้า DUNLOP จาก
  บริษัท Sumitomo Rubber ของประเทศญี่ปุ่น

  5. เน้นขายสินค้าที่มีอัตรากำไรขั้นต้นที่สูง

6. พัฒนาผลิตภัณฑ์ใหม่ ๆ ให้ตรงตามความต้องการของตลาดเพื่อสร้างความพึงพอใจให้กับลูกค้า

7. เน้นการประชาสัมพันธ์สร้างภาพลักษณ์ที่ดีของสินค้าให้เกิดขึ้นในระยะยาว

8. สร้างจุดแข็งในการตอบสนองความต้องการของลูกค้าในการปฏิบัติตามกฎบัติต่าง ๆ
รวมถึงโครงการที่

เป็นประโยชน์กับสิ่งแวดล้อมและองค์กร อาทิ การผลิตสินค้าที่มีคุณสมบัติเป็นมิตรกับสิ่งแวดล้อมเพื่อ

  สอดคล้องกับกฎบัตรเรื่อง Social Accountablility หรือความรับผิดชอบต่อสังคม
  ทำให้ผลิตภัณฑ์ได้รับการรับรองคุณภาพในหลายๆประเทศเป็นข้อได้เปรียบในการขายสินค้าตามที่รัฐบาลแต่ละประเทศเป็นผู้กำหนด
  เช่นมาตรฐานอุตสาหกรรมแห่งประเทศไทย (มอก.) SNI (ประเทศอินโดนีเซีย) SIRIM
  (ประเทศมาเลเซีย) E-MARK (กลุ่มประเทศในเครือสหภาพยุโรป) เป็นต้น